<b>תשובה </b>כספים אין להם שמירה אלא בקרקע דבר ברור הוא זה [ואפי] נתנם עם שלו ולא טמנם ואבדו או נגנבו חייב לשלם שהרי פשע בשלו ובשל אחרים שלא שמר כדרך השומרים שדרך שמירת הכספים בקרקע כ"ש שמואל (מציאה דף מ"ב) ואין לו [טענה] בנתינתם עם שלו דאמרינן ליה בשלך אתה רשאי ואין אתה רשאי בשל אחרים וזה שהבאתם ראיה מההוא גברא דאפקידו גביה זוזי ואשלמינהו לאימיה ואמרתם הנה לא הצריכו אותה להטמנה בפירוש הצריכו דהא תמן אמרינן לימא ליה לאימיה אמאי לא קברתינהו אמרה לא אמר לי דלאו דידיה נינהו דאי אמר לי דפקדון נינהו הוה קבירנא להו ש''מ דאלו ידעה בהם שהם פקדון היתה חייבת לשלם מפני שלא קברה אותה ודבר ברור הוא וכך אנו דנין תמיד בכל עת בדין זה שהפושע בשלו ובשל אחרים ולא שמר כדרך השומרי' חייב לשלם ודברי הירושלמי שהביא בעל ההלכות ז"ל אינם סותרים דברי שמואל ואינם אמורם במפקיד ממון [דווקא] אלא בכל פקדון הם אמורים בין במעות בין בשער דברים וטעמא יתירא אתא לאשמועינן והוא הטעם ששאלתם עליו שאם נתנם עם שלו ולא טמן חייב לשלם וכך הם נוסח הדברים של הירושלמי אמרת שומר חנם חייב שבועה בזמן דליכא עדים אבל היכא דאיכא עדים דלא פשע פטור אף משבועה ואי איכא עדים דפשע חייב לשלם נתנם במקום שנהג ליתן את שלו אם ראוי לשמירה פטור ואם לאו חייב זהו נוסח הירושלמי ובא להשמיענו שאעפ''י שנתנם במקום שנהג ליתן את שלו אם אינו ראוי לשמירה חייב ושמירת כל מין ומין ממיני הפקדון שמירתו לפי מה שהוא יש דברים ששמירתן להניחן בבית שער כגון חבילי קש ועצים ויש דברים שדרך שמירתן להניחן בחצר כגון העול והמחרישה וכיוצא בהן ויש דברים שדרך שמירתן להניחן בבית כגון תכריכי בגדים ויש דברים שדרך שמירתן להניחן במגדל או בתיבה ונועל כגון חלי כסף וזהב ויש דברים שדרך שמירתן גניזה והם המעות ואם הניח דבר מהן במקום שאין דרך שמירתו בכך אעפ''י שנתנו במקום שמנהגו ליתן את שלו ואפילו נתנן עם שלו חייב לשלם כמו שפירש הירושלמי: וכתב משה